Tiiu Sild

Tiiu Sild (neiupõlvenimega Tiiu Gutmann; 17. juuli 1958 – 16. veebruar 2012) oli eesti molekulaarbioloog ja teaduse populariseerija. Ta oli pikka aega teaduskeskuse Ahhaa juhataja."Suri Ahhaa keskuse juht Tiiu Sild" Delfi, 16. veebruar 2012.

Haridus
Tiiu Sild lõpetas kuldmedaliga kunstikallakuga Tallinna 46. Keskkooli ning 1981. aastal cum laude Tartu Ülikooli orgaanilise keemia ja keemiapedagoogi eriala. Magistrieksami sooritas ta molekulaarbioloogias ja spetsialiseerus molekulaardiagnostika erialale. 2000. aastal alustas Tiiu Sild õpinguid Tartu Ülikooli doktorantuuris loodusteaduste didaktika alalTartu linnalt tunnustusavalduse saanud isikud Tartu.ee, 16.02.2012.. Tema doktoriõpingute teemaks olid teaduskeskuste mudelid maailmas. 

Töö
1981. aastal alustas Tiiu Sild tööd Eesti Teaduste Akadeemia keemia instituudis, 1990. aastal jätkas ta erialast tööd Tartu Ülikoolis orgaanilise keemia õppetooli juures. Mart Ustavi töögrupis arendas ta muu hulgas kliinilise papilloomiviiruse diagnostika süsteemi, mis on tänaseks saanud HPV diagnoosimise ja vaktsineerimise tavastruktuuriks."AHHAA keskuse juht Tiiu Sild pälvis teaduse populariseerija auhinna" Delfi, 11. november 2011. 

1997. aastast kuni surmani 2012. aastal juhatas Tiiu Sild teaduskeskust Ahhaa, mis töötas algul Tartu Ülikooli teadusarendusosakonna projektina, 2004. aastal sai aga omaette sihtasutuseks. Tema juhtimisel valmis ka Ahhaa uus hoone Tartus.

Tiiu Silla tegevust teaduse populariseerimisel tunnustati ka rahvusvaheliselt. Ta osales mitme rahvusvahelise teadusorganisatsiooni töös ja oli teaduskeskuste võrgustiku ECSITE juhatuse liige.

Tunnustus
2001 Tartu Edukas Daam (tegevuse eest Ahhaa juhina)Tiiu Sild Tartu Teerajajate Allee kodulehel.
2004 Tartu Ülikooli aumärk
2008 Valgetähe V klassi teenetemärk
2011 Eesti teaduse populariseerimise auhind
2011 Tartu Kultuurikandja auhind (produtsent)Tartu jagas kultuurikandja aunimetusi, Tartu Postimees, 19.02.2012.
2011 Tartu teerajaja
2011 Ajakirja Pere ja Kodu tänupreemiaAjakirja Pere ja Kodu 2011. aasta tänupreemia sai Ahhaa teaduskeskuse juht Tiiu Sild. Kroonika, 8. detsember 2011.
2012 Tartu linna aukodanik ja Tartu Suurtähe kavaler (postuumselt)"Lahkus Ahhaa keskuse looja Tiiu Sild" Tartu Postimees, 16.02.2012.

 Mälestuse jäädvustamine 
17. juulil 2015 paigaldati Tartu kesklinna Emajõe kaldaplatvormile Tiiu Silla mälestuspink. Oranži värvi pöörleva metallpingi tagaküljel on Tiiu Silla autogrammi kujuline valgustuslahendus, käetugedel aga metallplaat QR-koodidega, mis viitavad Tiiu Silla artiklile eestikeelses Vikipeedias. Öisel ajal on pink valgustatud.

Alates 2012. aastast kannab Eesti teaduse populariseerimise elutööpreemia Tiiu Silla nime. Sellega kaasneb skulptor Stanislav Netšvolodovi messingist lauaskulptuur "Möbiuse leht".Tiiu Silla nimeline Eesti teaduse populariseerimise elutöö preemia sai väärika auhinnaskulptuuri. Eesti Teadusagentuuri veebisait, 5. september 2012.

Isiklikku
Tema elukaaslane oli ajaloolane Villu Tamul. Tiiu Sillal on neli last: Kaarel, Mihkel, Elin ja Mari."Tiiu Sild: kingitud aja elan viimase peal!" Postimees, 10.10.2010.

Viited

Välislingid
 "Suri Ahhaa keskuse juht Tiiu Sild" Delfi, 16. veebruar 2012
 "Lahkus Ahhaa keskuse looja Tiiu Sild" Tartu Postimees, 16. veebruar 2012
 Tiiu Sild Tartu Teerajajate Allee kodulehel
 "AHHAA keskuse juht Tiiu Sild pälvis teaduse populariseerija auhinna" Delfi, 11. november 2011
 "Teaduse populariseerimise elutöö auhinna sai Tiiu Sild" Postimees, 11. november 2011
 "Tiiu Sild: kingitud aja elan viimase peal!" Postimees, 10. oktoober 2010
 Tiiu Sild "Ahhaa uus maja" Postimees, 11. oktoober 2007
 "Kukul külas": Tiiu Sild – eetris 8. mail 2011, saatejuht Liis Raidmaa: kuula arhiiv
 KESKÖÖPROGRAMM. Öö tondilossis. : http://arhiiv.err.ee/guid/70476
 Noorte Leiutajate Konkurss 2010 : https://www.youtube.com/watch?v=rjEQWzoTHqM
 Heade mõtete suvi: Maastikukunsti festival. Vanemuise suvelavastus "Vigased pruudid". Teaduskeskuse AHHAA : http://arhiiv.err.ee/vaata/heade-motete-suvi-maastikukunsti-festival-vanemuise-suvelavastus-vigased-pruudid-teaduskeskuse-ahhaa
 Ahhaa avas uksed Tartu Lõunakeskuses : http://novaator.err.ee/v/298b4422-e18f-4d15-a6e7-de2c6374dbba
 Piusal avati külastuskeskus : http://uudised.err.ee/v/8f9ec17c-daf8-4bac-babb-07a2d00f814d
 Tartu Ahhaa-keskus kolib uude majja : http://novaator.err.ee/v/0593bc5a-3cd3-457b-9b84-4693a01f164f
 Ahhaa-efekt nagu ei kunagi varem : http://www.tartuekspress.ee/?page=1&id=535
 Ahhaa avab täiesti nähtamatu näituse : https://www.puhkaeestis.ee/et/ahhaa-avab-taiesti-nahtamatu-naituse
 Tiiu Sild - Delfi Teemalehed : http://www.delfi.ee/teemalehed/tiiu-sild?page=1
 Vähktõbi muutis maailma värviliseks : http://www.naisteleht.ee/node/3813
 Jalutuskäik ajas : http://jalutuskaikajas.blogspot.com/2012/02/tiiu-silda-meenutades.html
 Hüvasti, viimase peal elanud Tiiu Sild! : http://tartu.postimees.ee/747228/huvasti-viimase-peal-elanud-tiiu-sild
 Ahhaa asutas Tiiu Silla mälestusfondi : http://novaator.err.ee/v/f60e3f17-7f71-41c8-98d3-76433a9a318e
 Tiiu Silla nimeline preemia sai väärika auhinnaskulptuuri : http://novaator.err.ee/v/1bcfcff1-6c5f-45d9-85f9-dff1f8eefaf6
 Kahekõne: 69 (Jaan Männik & Tiiu Sild): http://arhiiv.err.ee/vaata/kahekone-69
 Tiiu Sild loeb muinasjutte :(täiendamisel)
 Tartus avatakse Tiiu Silla mälestuspink : http://www.tartu.ee/index.php?page_id=36&lang_id=1&menu_id=6&lotus_url=/teated.nsf/web/viited/0A3E999A5EB919C5C2257E840030B429?OpenDocument
 AK uudis : http://uudised.err.ee/v/eesti/9765c400-aeda-4d69-9a80-616f6210785e
 Tartus avatakse Tiiu Silla mälestuspink : http://www.linnaleht.ee/686026/tartus-avatakse-tiiu-silla-malestuspink
 Tartus avati Tiiu Silla mälestuspink : http://www.linnaleht.ee/686226/galerii-tartus-avati-tiiu-silla-malestuspink
 Emajõe vaateplatvormile sai paika Tiiu Silla mälestuspink : http://tartu.postimees.ee/3263519/emajoe-vaateplatvormile-sai-paika-tiiu-silla-malestuspink#comments
 Tiiu Silla pink — Teaduskeskus AHHAA : http://www.ahhaa.ee/meist/ahhaa-projektid/tiiu-silla-pink

Kategooria:Eesti molekulaarbioloogid
Kategooria:Tartu Ülikooli füüsika-keemiateaduskonna vilistlased
Kategooria:Tartu aukodanikud
Kategooria:Valgetähe V klassi teenetemärgi kavalerid
Kategooria:Sündinud 1958
Kategooria:Surnud 2012